Némó Athénban
A gyõri származású Németh Krisztiánt, a Liverpool magyar labdarúgóját tegnap hivatalosan is bemutatták Athénban, mert egy évig kölcsönben az AEK Athén játékosa lesz.
Az FC Liverpool két magyar labdarúgóját is kölcsönadta a következõ szezonra: Németh Krisztián a görög élvonalban szereplõ AEK Athén, Simon András pedig a spanyol másodosztályú Cordoba labdarúgócsapatának kölcsönjátékosaként folytatja pályafutását.
A gyõri származású Németh Krisztián a múlt hónapban még a felnõttcsapat tagjaként részt vett az angol együttes ázsiai túráján, Szingapúr ellen két gólt is szerzett.
A csatár a 2009/2010-es idényt a görög bajnokságban tölti kölcsönjátékosként. S hogy miért éppen Görögország? A Liverpool nemrég igazolta le az 50-szeres görög válogatott Szotirisz Kirjakoszt az AEK Athéntól, ami után a 11-szeres bajnokcsapat elnöke, Nikosz Tanopulosz elutazott Angliába, hogy Rafael Benítezzel további átigazolásokról tárgyaljon. Ekkor ajánlották figyelmébe a magyar támadót.
Krisztiánnak egyébként nem lesz könnyû dolga Athénban sem, bár nyilván könnyebben kerülhet be a kezdõcsapatba.
Az AEK támadói közül a legnevesebb az argentin Ismael Blanco, aki az elõzõ szezonban szerzett 14 góljával görög gólkirály lett. Igaz, a portugál Edi- nho távozott, az algériai Djeb- bour – aki 7 gólt szerzett a múlt idényben – maradt, s a támadósort erõsíti Nacho Scocco és vetélytársa lehet a középpályán is bevethetõ Manduca.
A magyar játékos a 29-es számú mezt kapta az athéni nagycsapatnál.
„Ahogy már elmondtam, a célom, hogy bajnokságot ünnepeljek az AEK-kal. Három évig van még szerzõdésem a Liverpoollal, de most ezzel nem foglalkozom: a következõ idõszakban csak az AEK sikerére koncentrálok. Rendszeresen játszani akarok, gólokat lõni, és gyõzni" – nyilatkozta Németh a hivatalos bemutatáson.
labdarúgás